BEAUTY พุ่ง 3% ลุ้นวิ่งแตะเป้า 24.60 บ. รับกำไร Q4/60 พีคสุดของปี
BEAUTY พุ่ง 3% ลุ้นวิ่งแตะเป้า 24.60 บ. รับกำไร Q4/60 พีคสุดของปี ล่าสุด ปิดตลาดภาคเช้าอยู่ที่ 22 บาท บวก 0.60 บาท หรือ 2.80% สูงสุดที่ 22.10 บาท ต่ำสุดที่ 21.50 บาท มูลค่าซื้อขายที่ 531.86 ล้านบาท
8 ก.พ. 2561

ผู้สื่อข่าวรายงานว่า ราคาหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ปิดตลาดภาคเช้าอยู่ที่ 22 บาท บวก 0.60 บาท หรือ 2.80% สูงสุดที่ 22.10 บาท ต่ำสุดที่ 21.50 บาท มูลค่าซื้อขายที่ 531.86 ล้านบาท

ด้าน บล.ฟิลลิป (ประเทศไทย) แนะนำ “ทยอยซื้อ” BEAUTY ราคาเป้าหมาย 24.60 บาท/หุ้น โดยคาดว่าไตรมาส 4/60 เป็นไตรมาสกำไรสูงสุดของปี 60 จากนักท่องเที่ยวจากจีนที่เข้าในไทย รวมถึงมาตรการ “ช้อปช่วยชาติ”  ทั้งนี้คาดว่ากำไรไตรมาส 4/60 จะอยู่ที่ 365 ล้านบาท
โดยเป็นไตรมาสที่มีกำไรสูงสุดของปี เพิ่มขึ้น 4.9% จากไตรมาสก่อน และมากถึง 105.3% จากปีก่อนและส่งผลกำไรทั้งปี 60 เติบโต 80.8% จากปีก่อนมาที่ 1,186 ล้านบาท ภายใต้รายได้เพิ่มขึ้น 49% จากปีก่อน ณ สิ้นปี 60 จำนวนสาขาอยู่ที่ 345 แห่งในประเทศและ 21 แห่งในต่างประเทศ
ขณะที่ได้รับประโยชน์จากการุกตลาดเครื่องสำอางที่มีอัตราการเติบโตต่อเนื่อง:ตลาดเครื่องสำอางมีอัตราการเติบโตต่อเนื่องทั้งในและต่างประเทศ
โดยมอง BEAUTYได้รับประโยชน์จากแบรนด์ และช่องทางดำเนินธุรกิจที่หลากหลาย ส่งผลให้สามารถให้บริการฐานลูกค้าที่กว้างและตรงตามความต้องการ บริษัทตั้งเป้ารายได้ใน 5 ปีข้างหน้าโตไม่ต่ำกว่า 20%/ปี ชูกลยุทธ์ธุรกิจ “Fast&amp;Smart”ขยายช่องทางการจัดจำหน่ายทุกรูปแบบทั้ง Offlineและ Onlineทั้งขยายตลาดต่างประเทศเชิงรุก โดยเฉพาะในกลุ่ม AEC,จีน, ไต้หวัน โดยในปี 65 จะมีรายได้แตะ 1 หมื่นล้านบาท และเป็นแบรนด์เครื่องสำอางของไทยที่ได้รับการยอมรับจากผู้บริโภคทั่วเอเชีย
ทั้งนี้แนะนำ “ทยอยซื้อ” คงมุมมอง BEAUTY เป็น Growth Stock โดยราคาพื้นฐานปี 61 อยู่ที่ 24.60 บาท